Osnovna škola „Matija Gubec“ Cernik RKP: 09265

35 404 Cernik Matični broj: 0300031

Školska 20 OIB: 35438941018

Razina: 31 Šifra djelatnosti: 8520

Razdjel: 000 Šifra grada/općine: 46

Županija BRODSKO-POSAVSKA Općina: CERNIK

**BILJEŠKE UZ IZVJEŠTAJE PRORAČUNA, PRORAČUNSKIH I IZVANPRORAČUNSKIH KORISNIKA**

**ZA RAZDOBLJE: 1. SIJEČNJA 2023. – 31. PROSINCA 2023.**

Osnovna škola „Matija Gubec“ Cernik posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu. Škola nije obveznik PDV-a. Škola posluje preko računa riznice Brodsko-posavske županije. Odgovorna osoba za zastupanje škole je ravnateljica škole Reza Benković, a bilješke uz financijske izvještaje sastavila je voditeljica računovodstva Branka Jelinić.

* **BILJEŠKE UZ BILANCU – OBRAZAC BILANCA**

1. Šifra 02 – Postrojenja i oprema – Evidentirana je nabava uredske opreme i namještaja, opreme za održavanje te knjiga za lektiru i udžbenika nakon koje je provedena redovita amortizacija te otpis zastarjele i neispravne opreme. Oprema dobivena u okviru CKR evidentirana je u sadašnjoj vrijednosti 9.367,27 €, a od ostalih sredstava dugotrajne imovine veće vrijednosti izdvajamo sunčanu fotonaponsku elektranu na šifri 0214 (20.312,45 €) te video nadzor šifra 02233 (3.938,54 €). Zbog konverzije u euro na šiframa 0221 i 0227 dodan je 0,01 €, a na šifri 0293 – 0,01 €.
2. Šifra 0241 – Knjige – kupljene knjige za lektiru i stručno usavršavanje u iznosu 2.669,44 €. Na ovoj poziciji su knjiženi i udžbenici koji su otpisani jednokratno. Prema popis udžbenika, rashodovan je dio udžbenika u iznosu 67,48 €.
3. Šifra 042 – Sitni inventar u upotrebi – Stanje 1.1.2023. na odjeljku 042 iznosi 48.023,94 €, a na dan 31.12.2023. 51.898,94 €. Novonabavljen sitni inventar iznosi 4.327,51 € a otpisano zbog dotrajalosti 452,51 €. Prilikom prenošenja salda iz 2022. godine izvršena je korekcija od -0,09 € zbog konverzije u euro.
4. Šifra 129 – Ostala potraživanja – potraživanja za refundaciju bolovanja u iznosu 7.735,73 € odnose se na potraživanja za dio 2021. godine te 2022. i 2023. godinu. Tijekom 2023. godine zatvoreno je 1.960,52 € međusobnih potraživanja sa HZZO-om, a evidentirano je novih potraživanja u iznosu 4.214,55 €. Veza pozicija 239. Izvršena je korekcija početnog stanja zbog uvođenja eura u iznosu 0,02 € na temelju otvorenih stavaka HZZO-a.
5. Šifra 165 – U 2023. godini nema fakturiranja školske kuhinje jer prehranu učenika financira Ministarstvo.
6. Šifra 166 – Potraživanja za iznajmljivanje školske sportske dvorane, jednog stana i izlaznih računa za sunčanu fotonaponsku elektranu.
7. Šifra 167 – Smanjenje sredstava u odnosu na prošlu godinu jer su sredstva korištena za pokriće materijalnih troškova.
8. Šifra 193 – Rashodi budućih razdoblja i nedospjela naplata prihoda – 83.184,98 € iznosi plaća za zaposlenike za prosinac 2023. godine, te naknada za invalide za isti mjesec u iznosu od 280,00 €.
9. Šifra 2 – Obveze – sastoje se od obveza za zaposlene plaća (83.184,98 €), materijalna prava zaposlenika (4.931,12 €), naknade za invalide za prosinac 2023 (280,00 €) neplaćeni računi za materijalne rashode iznose (14.267,90 €). Obveze za bolovanje na teret HZZO-a iznose 7.735,73 €. Plaće za pomoćnike u nastavi (1.165,00 €) nagrade za e tehničara (53,09 €).
10. Šifra 231 – Obveze za zaposlene su veće zbog povećanja koeficijenta plaća.
11. Šifra 232 – Obveze za materijalne rashode -su znatno veće u odnosu na proteklu godinu jer u 2022. godini nije bio evidentiran račun za plin za studeni i prosinac.
12. Šifra 24 – Obveze za nabavu nefinancijske imovine – obveze za plaćanje računa za nabavu udžbenika koji su naknadno nabavljeni.
13. Šifra 911 – Na početnom stanju izvršena korekcija u iznosu od 0,03 € zbog uvođenja eura. Usklađivanje sa pomoćnom knjigom dugotrajne imovine.
14. Šifra 92221- Manjak prihoda poslovanja i Šifra 92222 - Manjak prihoda od nefinancijske imovine – propisana korekcija rezultata je proknjižena. Korekcija se odnosila na konto 6362 Kapitalne pomoći proračunskim korisnicima iz proračuna koji im nije nadležan u iznosu od 1.760,35 € (nabava udžbenika i lektire). Nakon korekcije rezultata te prebijanja viška i manjka prihoda poslovanja, manjak prihoda u iznosu od 8.002,62 € prenosi se u sljedeću godinu. Na početnom stanju proknjižena je korekcija u iznosu 0,01 € zbog preračunavanja u euro.
15. Šifra 96 – Obračunati prihodi poslovanja – neplaćeni računi za korištenje dvorane, stana i sunčane elektrane 914,09 €. 214,47 € je iznos otpisa potraživanja za neplaćenu školsku kuhinju.
16. Šifra 996 – Izvanbilančni zapisi - iznosi 33.412,10 € a odnosi na opremu za nastavu u okviru CKR. U odnosu na 2022. godinu svi sudski sporovi s radnicima su zatvoreni.

* **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

1. Šifra 6 – Prihodi poslovanja - Prihodi poslovanja se sastoje od prihoda za plaće, prijevoz i materijalna prava zaposlenika, prihoda od županije za financiranje materijalnih rashoda poslovanja, vlastitih prihoda koje ostvarujemo iznajmljivanjem stana i dvorane te sunčane fotonaponske elektrane, prihoda po posebnim propisima od osiguranja i naplate oštećenih i izgubljenih udžbenika, sredstava učeničke zadruge, kapitalnih pomoći za udžbenike, tekućih pomoći i donacija.
2. Šifra 6341 – Tekuće pomoći od izvanproračunskih korisnika -prihod ŠSS Brodsko-posavske županije za nabavu sportske opreme
3. Šifra 6361 – Tekuće pomoći proračunskim korisnicima iz proračuna koji im nije nadležan – povećanje plaće zbog rasta koeficijenta i osnovice te prihod za školsku kuhinju, menstrualne higijenske potrepštine, jednokratne udžbenike, sudske sporove, naknade za invalide, mentorstvo i materijalna prava zaposlenika .
4. Šifra 6362 - Kapitalne pomoći proračunskim korisnicima iz proračuna koji im nije nadležan – prihod za udžbenike koji se koriste više godina i lektiru
5. Šifra 6381 – u odnosu na 2022. godinu nema prihoda te u tijeku nije niti jedan projekt.
6. Šifra 6393 – Prijenosi između proračunskih korisnika istog proračuna – evidentiranje prihoda za projekt „Osiguravanje školske prehrane za djecu u riziku od siromaštva“ 3.387,34 € (projekt završen) i Pomoćnika u nastavi 12.401,45 €. Zaposlena su dva pomoćnika u nastavi.
7. Šifra 6526 – smanjenje prihoda za školsku kuhinju. U 2023. godini evidentirani su prihodi za dugovanja iz 2022. godine. Financiranje školske kuhinje prešlo je u nadležnost Ministarstva i prihod se evidentira na šifri 6361.
8. Šifra 6614 – Prihod od prodaje proizvoda i robe. – Prihod učeničke zadruge od prodaje starog papira i proizvoda zadruge 308,46 € i prihod od sunčane fotonaponske elektrane 591,70 € koji se koristi za podmirenje električne energije.
9. Šifra 6615 – prihod od iznajmljivanja školske dvorane 3.948,92 € i stanova 264,99. Prihod je umanjen za 30% za dio koji zadržava županija.
10. Šifra 6631 – Tekuće donacije u iznosu 640,00 € za tekuće materijalne troškove..
11. Šifra 6632 – Kapitalne donacije – u odnosu na 2022. godinu, ove godine takvih donacija nema.
12. Šifra 6711– Prihodi iz nadležnog proračuna za financiranje rashoda poslovanja – u 2023. godini evidentirani su prihodi za rashode za mjesec prosinac 2022. godine te prihodi za Školsku shemu, Medni dan, E-tehničara i za pomoćnike u nastavi ali samo razlika do minimalne plaće.
13. Šifra 31 – Rashodi za zaposlene – povećanje u odnosu na 2022. godinu zbog rasta plaća zaposlenika, njihovih materijalnih prava i evidentiranja sudskih sporova.
14. Šifra 3113 – Plaće za prekovremeni rad – povećanje zbog prekovremenih sati koji se održavaju zbog održavanja nastave u kući
15. Šifra 3211 i 3213 – troškovi službenih putovanja zbog stručnog usavršavanja zaposlenika i redovnog funkcioniranja škole.
16. Šifra 3214 – loko vožnja – povećanje zbog dostave obroka u područne škole
17. Šifra 3222 – namirnice za školsku kuhinju – povećanje zbog porasta cijena i količine obroka čija je cijena sa 0,60 € porasla na 1,33 €. Sada se hrane svi učenici u školi.
18. Šifra 3223 – smanjenje troškova zbog Uredbe Vlade o regulaciji cijena energije.
19. Šifra 3225 – Sitni inventar i auto gume – nabava novog sitnog inventara koji je stavljen u upotrebu
20. Šifra 3227 – Službena, radna i zaštitna odjeća – nabavljena zaštita radna odjeća i obuća za domara
21. Šifra 3231 – smanjenje u odnosu na 2022. godinu jer nije bilo nikakvih dodatnih prijevoza i sl.
22. Šifra 3233 – smanjenje u odnosu na 2022. jer je u 2022. bila objava oglasa za natječaj za ravnatelja
23. Šifra 3234 – povećanje zbog povećanja cijena
24. Šifra 3235 – Zakupnine i najamnine – licenca za Wordwall i antivirusni program
25. Šifra 324 – Naknade troškova osobama izvan radnog odnosa – isplata za troškove predsjednici povjerenstva za izbor pjesama za Susret malih pjesnika
26. Šifra 3292 – smanjenje jer imovina nije osigurana od lipnja 2023.
27. Šifra 3295 – Novčana naknada poslodavca zbog nezapošljavanja osoba s invaliditetom povećana sa 248,86 € na 280,00 € mjesečno
28. Šifra 3296 – Troškovi sudskih postupaka za preostala dva zaposlenike koji su tužili školu
29. Šifra 3299 – na ovom računu knjiženi su troškovi osiguranja učenika, završne aktivnosti projekta Erasmus +, nagrade učenicima za Susret malih pjesnika Slavonije i Baranje, vijenci i sl.
30. Šifra 34 – Financijski rashodi, odnosno Šifra 3433 - Zatezne kamate - zatezne kamate iz poslovnih odnosa i sudskih sporova. Smanjenje u odnosu na 2022. godinu jer je u protekloj godini bilo znatno više zateznih kamata iz sudskih sporova.
31. Šifra 3722 – Naknade građanima i kućanstvima – kupljeni udžbenici za učenike škole od strane Ministarstva znanosti i obrazovanja.
32. Šifra 3812 – Nabava higijensko menstrualnih potrepština za 2023. godinu
33. Šifra 4 – Osim lektirnih naslova i knjiga za stručno usavršavanje nabavljeni su i udžbenici za učenike, sustav video nadzora i mobilni printer,
34. Šifra Y006 – Manjak prihoda raspoloživ u sljedećem razdoblju – iznosi 8.002,62 €. Sastoji se od manjka prihoda poslovanja u iznosu od 3.296,65 € i manjka prihoda od nefinancijske imovine 7.026,98 €. Ukupni manjak prihoda umanjen je za prenešeni višak iz prethodne godine 2.321,01 €,

* **BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

1. Šifra 91512 – Promjena u obujmu imovine – 214,47 € smanjenje u iznosu za otpis potraživanja od školske kuhinje šifra P023 i šifra P018 povećanje za 29.679,72 € (oprema dobivena u okviru CKR 9.367,27 € i sunčana fotonaponska elektrana20.312,45 €)

* **BILJEŠKE UZ IZVJEŠTAJ O OBVEZAMA**

1. Šifra V007 Stanje dospjelih obveza na kraju izvještajnog razdoblja iznosi 4.885,15 €, a odnosi se na neplaćene račune dobavljačima s datumom dospijeća do 31.12.2022.
2. Šifra V010 – iznosi 7.735,73 € odnosi se na bolovanje na teret HZZO-a
3. Šifra ND23 Stanje nedospjelih obveza na kraju izvještajnog razdoblja iznosi 98.976,44 €, a odnosi se na plaću za 12. mjesec (83.184,98 €) koja dospijeva 10.01.2023. godine, materijalna prava zaposlenih (4.931,12 €), naknade za invalide (280,00 €), nagrade za e-tehničara (53,09 €), plaće pomoćnika u nastavi (1.165,00 €) te na obveze dobavljačima za račune koji dospijevaju tijekom 2024. godine 9.362,25 €.
4. Šifra ND24 – 20,50 € neplaćeni naknadno nabavljeni udžbenici
5. Šifra V001 – Stanje obveza 1. siječnja korigirano je za 0,01 € zbog konverzije kuna u euro pa tako šifra V006 odgovara stanju obveza na kraju izvještajnog razdoblja.

* **BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

1. Šifra 09 – Obrazovanje – ukupni rashodi poslovanja 1.081.440,43 € i rashodi poslovanja za nabavu nefinancijske imovine 7.026,98 €.
2. Šifra 096 – Dodatne usluge u obrazovanju – troškovi prehrane djece u školi 34.890,97 €

U Cerniku 29. siječnja 2024.

Osoba za kontakt: Zakonski predstavnik:

Branka Jelinić Reza Benković

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |

Tablica 1 Popis sudskih sporova u tijeku – izvanbilančni zapis

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| R.br. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procjenjeno vrijeme odljeva ili priljeva sredstva | Početak sudskog spora | Napomena |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |